Այդ երևույթին բոլորովին այլ բացատրություն տրվեց մեզ մոտ՝ Բյուրականի աստղադիտարանում: Վիկտոր Համբարձումյանը ցույց տվեց, որ գալակտիկաների բախումը գրեթե անհավանական է: Կրկնակի գալակտիկաների գոյությունը բացատրվեց շատ պարզ և բնական ձևով՝ գալակտիկայի միջուկի բաժանումով: Բյուրականում եկան այն եզրակացության, որ գալակտիկաների միջուկներում կարող են տեղի ունենալ ֆիզիկական բուռն երևույթներ: Դրանք կարող են առաջացնել ոչ միայն ռադիոճառագայթում, այլև միջուկներից դարս նետել նյութի մեծ զանգվածներ, իսկ որոջ դեպքերում էլ ծնունդ տալ նոր գալակտիկաների: